نیویارک کې پاکستان سره د مرستې نړې واله غونډه
ملگرو ملتونو دغه غوښتنه د زیارت په ورځ کړې ده. ادارې ویلې د ٢.٠٧ اربه ډالرو پنگه به په راتلونکې یو کال کې د سیلاب نه متاثره شوؤ د یو کروړ او ١۴ لاکه خلکو په امداد خرڅ کولی شي.
د نړۍ د یو شمیر هیوادونو سفارتکاران نن د اتوار په ورځ د امریکې نیویارک ښار کې په دې خاطر راغونډیږي چې د سیلابونو ورسته پاکستان سره په مرسته کولو غور ووکړي. د نیویارک غونډه د ملگرو ملتونو د انتظام د لاندې کیدونکې ده. رپورټونه وائې په غونډه کې به د پاکستان خارجه وزیر شاه محمود قریشي ترسنگ د امریکې خارجه وزیره هیلرې کلنټن او د گنړ شمیر نورو هیوادونو سفارتکاران برخه اخلي. ملگرو ملتونو د مرسته کونکو هیوادونو سره په شریکه په نړې واله ټولنه غږ کړی چې پاکستان د پاره د دوه اربه ډالرو نه د زیات امداد ضرورت دی. ملگرو ملتونو دغه غوښتنه د زیارت په ورځ کړې ده. ادارې ویلې د ٢.٠٧ اربه ډالرو پنگه به په راتلونکې یو کال کې د سیلاب نه متاثره شوؤ د یو کروړ او ١۴ لاکه خلکو په امداد خرڅ کولی شي. د ملگرو ملتونو عمومي سکتر بان کې مون ویلې پاکستان کې سیلاب د ملگروملتونو په تاریخ کې تر ټولو لوې قدرتي افت دی. خبرې ادارې ایسوسي ایټډ پریس اف پاکستان خپل رپورټ کې ویلې د اتوار په ورځ د نیویارک په غونډه کې به د پاکستان نیشنل ډزاسټر مینیجمنټ اتهارټي مشر ندیم احمد به په پاکستان کې د سیلابونو نه ورسته حالاتو په حقله معلومات وړاندې کوي. ای پې پې وائې په غونډه کې به د چین، سعودې عرب، ترکي، فرانس، سپین، اسټریلیا، ایران، بهرین، ناروی ، د یورپي اتحاد او د نړي وال او اسیائې ترقیاتي بینک استازي برخه اخلي. ددې سره سره به د افغانستان او پاکستان په پاره د امریکا خصوصي استازی رچرډ هالبروک به هم په غونډه کې گډون کوي.